Ministère de la Mobilité et des Travaux publics

Deen dacks just **Transportministère** oder **Bauteministère** genannte **Ministère fir Mobilitéit an ëffentlech Aarbechten** (fr: **Ministère de la Mobilité et des Travaux publics**, gekierzt MMTP) ass e Ministère zu Lëtzebuerg dee sech prioritär op Interventiounen an de Beräicher Transport an ëffentlech Aarbechte këmmert.

## Allgemenges
De Ministère ass 2018 entstanen an huet de fréiere *Ministère du développement durable et des infrastructures* ersat.

## Kompetenz vum Ministère
D'Beräicher, Servicer a Verwaltungen déi ënnert d'Kompetenz vum Ministère fir Mobilitéit an ëffentlech Aarbechte falen, sinn am interne Reglement vun der Regierung festgehalen. Dozou gehéieren ë. a.:

### Beräich „Mobilitéit“

* Allgemeng Verkéierspolitik: Definitioun, Konzept an Orientéierung duerch d'Festleeë vun de Bedierfnesser, d'Bestëmme vun de Prioritéiten, d'Ëmsetze vun de Moyenen an d'Kontroll vun den Ausgaben; allgemeng Koordinatioun vun der Aarbecht;  Persouneschutz vun de Regierung
* Eisebunn: Strategie a Koordinatioun vum Persounen- a Giddertransport; Entwécklung vun der Eisebunnsinfrastruktur a Koordinatioun vun der internationaler Eisebunnsubannung; Verwaltung vum Fonds du rail; Verwaltung vum Fonds des raccordements ferroviaires internationaux; Eisebunnsreguléierung; Gestioun vun den Eisebunnsgidder; Eisebunnsverwaltung; CFL
* Mobilitéitsplanifikatioun: Strategie, Koordinatioun, Iwwerwaachen a Planifikatioun vun der multimodaler Mobilitéit; Ausbau vun den Transportreseauen (Eisebunn, Tram, Bus, Strooss an duuss Mobilitéit) an der Intermodalitéit; innovativ Mobilitéitsoffer; Tram / Luxtram; grenziwwerschreidend Mobilitéit; Cellule fir duuss Mobilitéit; Observatoire vun der Mobilitéit; Mobilitéitsmodelléierung (*Cellule modèle de trafic* a *Modèle multimodal et scénarios de mobilité transfrontaliers* MMUST) - Mobilitéitskonzepter a -pläng (Gemengen, Patronen, Aktivitéitszonen, ëffentlech Gebaier, asw.).
* Stroosseverkéier: Fürerschäin a Chauffersausbildung; Reglementer a Verkéierssécherheet; Gestioun vun den Taxien a Locatiounsween mat Chauffer; Parkkaarte fir behënnert Leit
* Automobiltechnologie: Umellen, Homologatioun an technesch Kontroll vun de Stroossegefierer; autonom a connectéiert Gefierer; Dekarboniséierung vum Secteur vum Stroossentransport; Benotzungsrechter a Peage fir schwéier Stroossegefierer; Dematerialiséierung vun den Transportdokumenter; Zirkulatioun vu Gefierer mat Iwwergréisst
* Stroossentransport (Code de la route): Reglementer iwwer international Stroossentransporter; Geneemegunge fir den internationale Persounen- a Giddertransport op der Strooss; Stroossekontroll; Reglementer fir den Transport vu geféierleche Gidder (Strooss, Eisebunn, Banneschëfffaart) a verdierfleche Wueren (Strooss)
* Ëffentlechen Transport: Verwaltung fir den ëffentlechen Transport; Koordinatioun vun de verschiddenen ëffentlechen Transportmëttel; Festleeë vun der Offer; Mobilitéitszentral; Geneemegunge fir den internationale Persounentransport; Tarifikatioun; RGTR-Bedreiwer; Schoultransport fir Kanner oder Jugendlecher mat spezielle pedagogeschen Ufuerderungen a fir behënnert Persounen; Adapto-Service
* Banneschëfffaart: Reglementatioun; Exploitatioun vun der kanaliséierte Musel; Hafe vu Mäertert; Service de la navigation fluviale; Gestioun vun der Flott; Gestioun vum Equipage; Gestioun vun den ëffentleche Flossgebidder
* Kombinéiert Transporter: multimodal Politik; Logistik; intermodal Terminaler
* Administration des enquêtes techniques
* Reglementatioun; Fluchhafen; Navigatioun a Loftfaart; Loftsécherung; Direktioun vun der ziviller Loftfaart; Loftverkéiersverwaltung; Entwécklung vun der Fluchhafenaktivitäten; Luxairport; Cargolux; Luxair; Agence fir d'Flugsécherheet

### Beräich „ëffentlech Aarbechten“

* Allgemeng Politik vun den ëffentlechen Aarbechten: Definitioun, Konzept an Orientéierung duerch d'Festleeë vun de Bedierfnesser, d'Bestëmme vun de Prioritéiten; allgemeng Koordinatioun vun den Aarbechten; allgemeng Koordinatioun vun der Aarbecht; Kommissioun fir Kritikanalysen; Gesetzgebung iwwer d'Marché-publicken; Soumissiounskommissioun
* Staatsgebaier: Administration des bâtiments publics; Bau, Ënnerhalt an energeetesch Sanéierung vun de Staatsgebaier; Investitiounsprojeten déi aus ëffentlechen administrativen, schouleschen, gesondheets oder sozialen Investitiounsfonge finanzéiert ginn; Ënnerhalts- a Renovatiounsfong; virfinanzéiert Projeten; Fonds pour la loi de garantie
* Staatsstroossen: Bauverwaltung; Bau an Ënnerhalt vun de Staatsstroossen; Realisatioun vu Projete vun der „grousser Voirie“ déi iwwer de Fonds des routes finanzéiert ginn; Bau an Ënnerhalt vu Staudämm a Brécken; Erweiderung vum nationale Reseau vun de Vëlosweeër
* Fonds d'urbanisation et d'aménagement du Plateau de Kirchberg
* Fonds pour la rénovation de la Vieille Ville
* Fonds pour la réalisation des équipements de l'État sur le site de Belval-Ouest
* Centre de ressources des technologies et de l'innovation pour le bâtiment GIE (CRTI-B)

## Kuckt och
* Regierung (Lëtzebuerg)
* Lëscht vun de lëtzebuergesche Ministere fir Mobilitéit an ëffentlech Aarbechten
* Lëscht vun de lëtzebuergeschen Transportministeren
* Lëscht vun de lëtzebuergesche Bauteministeren

## Um Spaweck

* De Ministère op gouvernement.lu, der Websäit vun der Regierung
* De Portail transports.lu